Laakiin xukunkaas adag oo uu Maxamed Cali Kalaay racfaan ka qaatay waxba kama uu beddelin go’aankiisii, balse waa uu ku sii dhegey oo weliba uu bilaabay in uu fagaarayaal ka jeediyo dhaliisha dagaalkaas iyo ka qaybgal la’aantiisa, hadalllada taariikhda galay ee uu ka yidhina waxaa ka mid ahaa, “Maxaa ay ii weydiisanayaan in aan dirayska ciidamada xidho oo aan tago dhul dalkayga u jira 10 kun oo Mayl, kadibna aan bambooyin iyo rasaas la soo dhaco dad maarriin ah oo jooga dhulkoodii Vietnam, iyada oo aan ogahay in dadka loo bixiyey Nigarooga ee ku noola magaalada aan u dhashay ee Louisville loola dhaqmo sida eyda, loona diiday inta ugu yare e ah xuquuqdii bani’aadamnimo ee ay lahaayeen.
